CELEX: 32019D2113
Language: fi
Date: 2019-12-09 00:00:00
Title: Neuvoston päätös (YUTP) 2019/2113, annettu 9 päivänä joulukuuta 2019, pienaseiden ja kevyiden aseiden sekä niissä käytettävien ampumatarvikkeiden laittoman keskittymisen ja kaupan torjumista koskevan EU:n strategian mukaisten SEESACin aseriisunta- ja asevalvontatoimien tukemisesta Kaakkois-Euroopassa annetun päätöksen (YUTP) 2016/2356 muuttamisesta

10.12.2019   
               
               
                  FI
               
               
                  Euroopan unionin virallinen lehti
               
               
                  L 318/161
               
            
         NEUVOSTON PÄÄTÖS (YUTP) 2019/2113,
         annettu 9 päivänä joulukuuta 2019,
         pienaseiden ja kevyiden aseiden sekä niissä käytettävien ampumatarvikkeiden laittoman keskittymisen ja kaupan torjumista koskevan EU:n strategian mukaisten SEESACin aseriisunta- ja asevalvontatoimien tukemisesta Kaakkois-Euroopassa annetun päätöksen (YUTP) 2016/2356 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 31 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 19 päivänä joulukuuta 2016 päätöksen (YUTP) 2016/2356 (1).
                  
               
                     (2)
                  
                  
                     Päätöksessä (YUTP) 2016/2356 säädetään, että sen 1 artiklassa tarkoitetut toimet on pantava täytäntöön 36 kuukauden kuluessa päätöksen 3 artiklan 3 kohdassa tarkoitetun rahoitussopimuksen tekemisestä.
                  
               
                     (3)
                  
                  
                     Pienaseiden ja kevyiden aseiden valvonnasta vastaavan Kaakkois-Euroopan selvitystoimiston (SEESAC) puolesta toimiva Yhdistyneiden kansakuntien kehitysohjelma (UNDP) pyysi 13 päivänä marraskuuta 2019 unionilta lupaa pidentää päätöksen (YUTP) 2016/2356 täytäntöönpanojaksoa viidellä kuukaudella.
                  
               
                     (4)
                  
                  
                     Päätöksen (YUTP) 2016/2356 pyydetty muutos koskee sen 5 artiklan 2 kohtaa ja kyseisen päätöksen liitteessä olevaa 6 kohtaa, joiden viittausta hankkeen kestoon olisi muutettava.
                  
               
                     (5)
                  
                  
                     Päätöksen (YUTP) 2016/2356 1 artiklassa tarkoitettuja toimia voitaisiin jatkaa UNDP:n SEESACin puolesta 13 päivänä marraskuuta 2019 esittämässä pyynnössä eritellyllä tavalla vaikuttamatta resursseihin,
                  
               
                     (6)
                  
                  
                     Päätös (YUTP) 2016/2356 olisi sen vuoksi muutettava jatkamalla sen voimassaoloa, jotta kyseisen päätöksen 1 artiklassa tarkoitettujen toimien toteuttamista voitaisiin jatkaa,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös (YUTP) 2016/2356 seuraavasti:
            
                        1)
                     
                     
                        Korvataan 5 artiklan 2 kohta seuraavasti:
                        
                           ”2.   Tämän päätöksen voimassaolo päättyy 41 kuukauden kuluttua päivästä, jona 3 artiklan 3 kohdassa tarkoitettu sopimus tehdään tai, jos sopimusta ei ole siihen mennessä tehty, kuuden kuukauden kuluttua päätöksen voimaantulosta.”
                        
                     
                  
                        2)
                     
                     
                        Korvataan liitteessä olevan 6 kohdan teksti seuraavasti:
                        
                                    ”6.
                                 
                                 
                                    Kesto
                                    Neuvoston päätöksen 2010/179/YUTP täytäntöönpanosta saatujen kokemusten perusteella ja ottaen huomioon hankkeen maantieteellisen laajuuden, edunsaajien lukumäärän sekä suunniteltujen toimien lukumäärän ja monimutkaisuuden täytäntöönpanon määräajaksi on asetettu 41 kuukautta.”
                                 
                              
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 9 päivänä joulukuuta 2019.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  Neuvoston päätös (YUTP) 2016/2356, annettu 19 päivänä joulukuuta 2016, pienaseiden ja kevyiden aseiden sekä niissä käytettävien ampumatarvikkeiden laittoman keskittymisen ja kaupan torjumista koskevan EU:n strategian mukaisten SEESACin aseriisunta- ja asevalvontatoimien tukemisesta Kaakkois-Euroopassa (EUVL L 348, 21.12.2016, s. 60).